ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....ช.ชดา
qq...พนักงานแบงก์กรุงเทพจะทำตัวลีบๆ และเลือกโต๊ะนั่งลึกๆ เวลาไปกินข้าวกลางวันที่ร้านซิซซ์เล่อร์ อาคารซีพีทาวเวอร์ เพราะเดินอาดๆ เข้าไปไม่ดูให้ดี จะเจอท่านประธานกรรมการบริหาร โฆสิต ปั้นเปี่ยมรัษฏ์ นั่งแอบอยู่มุมร้านด้านซ้ายกับเพื่อนๆ รุ่นราวคราวเดียวกันบ่อยๆ ประหนึ่งถือหุ้นร้านนี้เลยทีเดียว ไม่เชื่อลองย่องไปดูได้อาทิตย์นึงต้องเจอสักวันล่ะ
qq... สุภัค ศิวะรักษ์ ซีอีโอ ธนาคารซีไอเอ็มบี (ไทย) เกือบได้เห็นโศกนาฏกรรมใหญ่ในวันลอยกระทงที่กัมพูชา เพราะไปร่วมงานเปิดธนาคาร ซีไอเอ็มบี กัมพูชา บังเอิญกลับก่อน 1 วัน ช.ชดาขอแสดงความเสียใจกับเพื่อนบ้านที่สูญเสียด้วยคน
qq...ใครใช้โทรศัพท์บีบี และมีเฟรนด์ชื่อ อภิชาติ กุลเกษมศิริ รองกรรมการผู้จัดการ ธนาคาร ซีไอบีซี (ไทย) คงจะหาเขาไม่ค่อยเจอ เพราะคุณปิงเล่นเปลี่ยนชื่อบ่อยมาก ล่าสุดใช้ชื่อมิสเตอร์เนียวยิน เป็นชื่อจีนไปซะแล้ว แต่แปลว่าอะไรไม่ยอมบอก
ล่าสุดคุณเนียวยิน ได้ของเล่นใหม่เป็นไอแพดมา ถือเข้าห้องประชุมสุดเท่ แล้วก็นั่งทำงานบนไอแพดแบบเก๋ไก๋ ผ่านมาไม่กี่วันก็มีคนเห็น ธงชัย อานันโทไทย กรรมการผู้จัดการแบงก์ถือไอแพดมาทำงานบ้าง ว้าววว พี่ปิงนี่เขาเป็นผู้นำเทคโนโลยีในแบงก์จริงๆ ตอนบีบีออกใหม่ก็ซื้อมาใช้ก่อนใครเพื่อนเลย อิจฉาคนมีเงินจริงจริง